Jiří Stivín

Jiří Stivín (s. 1942 Praha) on tšekkiläinen huilisti, multi-instrumentalisti ja säveltäjä. Hän on tulkinnut klassismia edeltänyttä musiikkia nokkahuilulla vuodesta 1975.Agosto Foundation: Jiří Stivín: Flute Concert

Stivín valmistui Prahan elokuva-akatemiasta (FAMU), mutta omistautui sitten työlle musiikin parissa. Hän sai musiikkikoulutusta Royal Academy of Musicissa ja Prahan musiikkiakatemiassa, joista jälkimmäisessä hän osallistui sävellysopetukseen. Hänen huilunsoiton opettajinaan toimivat Milan Muncingler ja Jiří Válek. Stivín on levyttänyt Georg Philipp Telemannin ja Antonio Vivaldin konserttoja huilulle. Hän on työskennellyt myös jazzin ja improvisaation maailmassa erilaisten huilujen ohella myös muilla puhallinsoittimilla. Hän on lisäksi pitänyt resitaaleja cembalolla, uruilla, kitaralla ja pelkän nauhurin avulla. Hänen sävellystensä joukossa on elokuva- ja teatteri- sekä konserttimusiikkia. Hän on opettanut Prahan konservatoriossa ja osallistunut Frýdlantin vuosittaisiin jazzworkshopeihin.

Stivín on tehnyt yhteistyötä muiden muassa Virtuosi di Pragan, Prahan sinfoniaorkesterin, Slovakian kamariorkesterin, Karel Velebnýn, Rudolf Dašekin, Barre Phillipsin, Zbigniew Seifertin, Tony Scottin ja Pierre FavrenCzech Centre, Tel Aviv: Jiří Stivín in Israel  kanssa. Hän on toiminut oman Collegium Quodlibet -kokoonpanonsa ja itsensä mukaan nimetyn jazzkvartetin keulahahmona. 1970-luvun alussa hän perusti jazztrion. Collegium Quodlibetin kanssa hän on esittänyt keskiajan, renessanssin ja barokin aikakausien musiikkia.

 Lähteet 

 Aiheesta muualla 
 Viralliset sivut 

Luokka:Tšekkiläiset huilistit
Luokka:Tšekkiläiset säveltäjät
Luokka:Tšekkiläiset jazzmuusikot
Luokka:Vuonna 1942 syntyneet
Luokka:Elävät henkilöt